Author: koki
Company: Abyss Studios, Ltd.

Vyhodnotenie medzirezortného pripomienkového konania

Zameranie zahraničnej politiky Slovenskej republiky na rok 2011 

Spôsob pripomienkového konania |
Počet vznesených pripomienok, z toho zásadných | 11  / 0
Počet vyhodnotených pripomienok | 11
Počet akceptovaných pripomienok, z toho zásadných | 4  / 0
Počet čiastočne akceptovaných pripomienok, z toho zásadných | 3  / 0
Počet neakceptovaných pripomienok, z toho zásadných | 4  / 0
Rozporové konanie (s kým, kedy, s akým výsledkom) |
Počet odstránených pripomienok |
Počet neodstránených pripomienok |

Sumarizácia vznesených pripomienok podľa subjektov
Č. | Subjekt | Pripomienky do termínu | Pripomienky po termíne | Nemali pripomienky | Vôbec nezaslali
1 . | Ministerstvo výstavby a regionálneho rozvoja Slovenskej republiky | | | | x
2 . | Ústredie práce, sociálnych vecí a rodiny | | | | x
3 . | Centrum pre medzinárodnoprávnu ochranu detí a mládeže | | | | x
4 . | Európske spotrebiteľské centrum | | | | x
5 . | Odbor vládnej agendy Úradu vlády | 1 (1o,0z) | | |
6 . | Ministerstvo financií Slovenskej republiky | 2 (2o,0z) | | |
7 . | Ministerstvo zahraničných vecí Slovenskej republiky | | | | x
8 . | Ministerstvo obrany Slovenskej republiky | 4 (4o,0z) | | |
9 . | Štátny dopravný úrad | | | | x
10 . | Ministerstvo práce, sociálnych vecí a rodiny Slovenskej republiky | | | x |
11 . | Ministerstvo školstva, vedy, výskumu a športu Slovenskej republiky | | | x |
12 . | Ministerstvo kultúry Slovenskej republiky | | | | x
13 . | Ministerstvo dopravy, výstavby a regionálneho rozvoja Slovenskej republiky | | | x |
14 . | Ministerstvo hospodárstva Slovenskej republiky | | | x |
15 . | Podpredseda vlády SR pre ľudské práva a národnostné menšiny | | | | x
16 . | Ministerstvo spravodlivosti Slovenskej republiky | | | x |
17 . | Konferencia biskupov Slovenska | | | | x
18 . | Ministerstvo zdravotníctva Slovenskej republiky | 1 (1o,0z) | | |
19 . | Odbor verejného obstarávania | | | | x
20 . | Ministerstvo vnútra Slovenskej republiky | | | x |
21 . | Odbor právnych služieb a odvolacích konaní | | | | x
22 . | Ministerstvo životného prostredia Slovenskej republiky | | | x |
23 . | Ministerstvo pôdohospodárstva a rozvoja vidieka Slovenskej republiky | | | x |
24 . | Úrad pre reguláciu sieťových odvetví | | | x |
25 . | Národný bezpečnostný úrad | 1 (1o,0z) | | |
26 . | Úrad vlády Slovenskej republiky | 2 (2o,0z) | | |
| SPOLU | 11 (11o,0z) | 0 (0o,0z) | 9 | 11

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:
O – obyčajná | A – akceptovaná
Z – zásadná | N – neakceptovaná
| ČA – čiastočne akceptovaná

Subjekt | Pripomienka | Typ | Vyh. | Spôsob vyhodnotenia

OVA

m. č. 150.270/2010-ANAP 
I. Návrh uznesenia: 
5. r.: „zameranie“ nahradiť „Zameranie“ 
B.1., 2. r.: za „zamerania“ doplniť čiarku 
B.2.: za „2012“ vložiť bodkočiarku 

II. Doložka vplyvov: 
A.1., 2. r.: „24.11.2010-8.12.2010“ nahradiť „24. 11. 2010 – 8. 12. 2010“ 

III. Materiál: 
str. 2, ods. 4, 4. r.: „2014-2020“ nahradiť „2014 – 2020“ – podobne písať aj všetky ďalšie 
výrazy tohto typu 
str. 3, ods. 3, 2. r.: medzi slovami „rastu, vrátane“ vynechať čiarku 
ods. 7, 1. r.: „Spoločnej“ nahradiť „spoločnej“ – aj vo všetkých ďalších prípadoch a 
gramatických pádoch, keď ide o ideu a nie názov dokumentu 
str. 4, ods. 2, 5. r.: „únie“ nahradiť „Únie“ 
ods. 3, 4. r.: „Strategickej“ nahradiť „strategickej“ – aj vo všetkých ďalších 
prípadoch a gramatických pádoch, keď sa neuvádza celý názov 
„Deklarácie“ nahradiť „deklarácie“ 
ods. 4, 2. r.: „ozbrojených“ nahradiť „Ozbrojených“ – aj vo všetkých ďalších 
prípadoch a gramatických pádoch, keď ide o OS SR 
str. 6, ods. 5, 5. r.: „Za týmto účelom“ nahradiť „S týmto cieľom“ 
10. r.: medzi slovami „spolupráce, vrátane“ vynechať čiarku 
str. 7, ods. 6, 3. r.: „zadefinovanie“ nahradiť „definovanie“.

O

A

MF SR

materiál ako celok 
Odporúčam používať jednotné označenie štátov v celom materiáli napríklad „USA“ alebo „Spojené štáty americké“, „SR“ – „Slovenská republika“.

O

N

Použitie celého označenia názvu štátu alebo skratky závisí od kontextu.

MF SR

k jednotlivým kapitolám materiálu 
1. Do kapitoly „Európska politika“ žiadam doplniť text: „Z dôvodu prechodu kompetencií na EÚ uzatvárať zmluvy patriace do spoločnej obchodnej politiky podľa článku 207 Lisabonskej zmluvy Slovenská republika bude pokračovať so zástupcami EÚ ako aj ostatnými členskými štátmi vo vytváraní vhodného a flexibilného mechanizmu budovania budúcej spoločnej obchodnej politiky EÚ pokrývajúcej investičnú oblasť a súčasne bude pokračovať v presadzovaní zabezpečenia právnej istoty potrebnej na ochranu investorov a investície počas prechodného obdobia.“. 
2. Do kapitoly „Multilateralizmus“ žiadam doplniť text: „Ekonomická dimenzia zahraničnej politiky je prioritou vlády SR, a preto OECD ako významná medzinárodná ekonomická organizácia zohráva pre Slovenskú republiku kľúčovú úlohu. V čase hospodárskej a finančnej krízy organizácia dokázala analyzovať príčiny a dôsledky krízy, ponúknuť členským krajinám riešenia a napomáhať pri realizácii budovania odolnejšej svetovej ekonomiky. Výstupy organizácie majú vysokú relevantnosť pre Slovenskú republiku a z toho dôvodu budeme aj v najbližšom období využívať štandardy organizácie a overené postupy (best practices) členských krajín na vytváranie podmienok na dosiahnutie udržateľného rastu ekonomiky Slovenskej republiky. 
Slovenská republika sa prostredníctvom Medzinárodného menového fondu a Svetovej banky bude podieľať na udržaní medzinárodnej finančnej stability a podporovať rozvojovú pomoc a plnenie Miléniových rozvojových cieľov. Slovenská republika bude aj v roku 2011 participovať na 15. doplnení zdrojov Medzinárodného združenia pre rozvoj (IDA), ktoré je nástrojom poskytovania rozvojovej pomoci za účelom pomoci najchudobnejším krajinám sveta prekonávať chudobu a dosiahnuť udržateľný rast. Slovenská republika sa v rokoch 2012-2014 zúčastní aj na 16. doplnení zdrojov IDA, ktorého hlavným cieľom je čo najväčšie priblíženie k splneniu Miléniových rozvojových cieľov do roku 2015.“. 
3. V kapitole „Rozvojová pomoc“, vzhľadom na angažovanosť MF SR ako aj ďalších rezortov (okrem spomínaného MŠVVŠ SR) v oblasti rozvojovej pomoci, žiadam v prvom odseku upraviť text takto: „MZV SR bude koordinovať svoje aktivity s ďalšími rezortmi, ktoré sú aktívne v poskytovaní rozvojovej pomoci. Takisto bude pokračovať v intenzívnom dialógu so slovenskými mimovládnymi rozvojovými organizáciami, ako aj so súkromným sektorom a využívať ich odborný potenciál a skúsenosti za účelom ďalšieho rozvoja ODA SR.“. 
Súčasne odporúčam text „MZV SR bude pokračovať v rozširovaní zmluvno-právnej základne s prioritnými krajinami (Keňa, Bosna a Hercegovina). Budeme hľadať možnosti efektívnej spolupráce s ďalšími donormi v oblastiach, kde SR môže ponúknuť svoje komparatívne výhody (tranzitívne skúsenosti, vodné hospodárstvo, metrológia)“ upraviť nasledovne: „MZV SR bude pokračovať v rozširovaní zmluvno-právnej základne s krajinami identifikovanými v spolupráci s Ministerstvom hospodárstva SR a Ministerstvom financií SR ako prioritné, vnímajúc priority vlády SR v zahraničnej politike, projekty koordinované Slovenskou agentúrou pre rozvoj investícií a obchodu, objem investovaného a reinvestovaného kapitálu štátov, potenciál geografického regiónu absorbovať investície slovenských podnikov a schopnosť regiónu realizovať investičné projekty v Slovenskej republike.“. 
V tejto kapitole taktiež žiadam doplniť text: „Vo vzťahu k medzinárodným finančným inštitúciám sa pozornosť Slovenskej republiky sústredí na presadzovanie jasnej a transparentnej politiky týchto inštitúcií voči novým donorom.“. 
4. Kapitolu „Rozvojová pomoc“ odporúčam presunúť pre nadväznosť problematiky za kapitolu „Multilateralizmus“.

O

ČA

Návrhy MF v prvých troch odrážkach boli v skrátenej podobe zapracované do materiálu. 
Kapitolala "Rozvojová pomoc" bola ponechaná na pôvodnom mieste korepošpondujúcom s jej umiestnením v Programovom vyhlásení vlády SR.

MO SR

vlastný materiál 
Časť - Úvod 
V 1. odseku, 4. riadku navrhujeme vypustiť „dôležitejšie než kedykoľvek predtým“ na „V meniacom sa globálnom prostredí je pre SR dôležité pevné ukotvenie v Európskej Únii a Severoatlantickej aliancii“. 
V 1. odseku, 5. riadku navrhujeme doplniť „presadzovať záujmy a brániť demokratické hodnoty, trvalo udržateľný rozvoj a stabilitu. „Právo na život“, osobná sloboda a zachovanie ľudskej dôstojnosti“ odporúčame vypustiť, nakoľko sa jedná o základné ľudské práva, ktoré sú zakotvené v demokratickom systéme. 
V 1. odseku by sme autorovi odporučili sa odraziť od všeobecne stanovených záujmov, definovaných v Bezpečnostnej stratégii. 
V 2. odseku, 1. riadku, navrhujeme doplniť „snahy medzinárodného spoločenstva o prekonávanie dôsledkov“. 
V 2. odseku, 2. riadku, navrhujeme vypustiť slovo „svojej“ (pôsobí to tak, ako by euro nebolo našou menou). 
V 2. odseku, 6. riadku navrhujeme zmeniť slovo „sila“ na „moc“. Sila viac evokuje fyzikálnu veličinu a moc je v politickom jazyku vhodnejší výraz so širším záberom. 
V 2. odseku, 7. riadku navrhujeme zmeniť slovo „zaangažovanosť“ na „angažovanosť“. V tomto prípade odporúčame zvážiť celú vetu, nakoľko ide o nejednoznačný pohľad na princípy vzťahu politiky a ekonomiky.

O

ČA

Zámerne zvýrazňujeme dôležitosť členstva SR v EÚ a NATO vo väzbe ne mimoriadne dynamický vývoj medzinárodného prostredia prinášajúci so sebou mnohé výzvy. 

Text navrhovaný v prvom odseku na vypustenie ponechávame z dôvodu zdôraznenia jasnej hodnotovej orientácie. 

Pôvodné znenie prvej vety druhého odseku je dostatočne výstižné. 

Pojem „sila“ je v danom kontexte vhodnejší

MO SR

vlastný materiál 
Časť - Bezpečnostná politika 
V 2. odseku, 7. riadku navrhujeme vypustiť slovo „slovenského“ a nahradiť ho „kontingentu OS SR“. 
V 2. odseku, 10. riadku navrhujeme na koniec doplniť „NATO a EÚ“. 

V 4. odseku 3. riadku, navrhujeme preformulovať vetu „SR bude aj naďalej podporovať rozvoj politického dialógu a praktickej spolupráce medzi NATO a Ruskom vo všetkých oblastiach spoločného záujmu, najmä v oblasti protiraketovej obrany, pri stabilizácii bezpečnostnej situácie v Afganistane, pri obrane proti terorizmu a extrémizmu“, na „SR bude aj naďalej podporovať rozvoj politického dialógu medzi NATO a Ruskom a praktickú spoluprácu v oblasti protiraketovej obrany, stabilizácii bezpečnostnej situácie v Afganistane, pri obrane proti terorizmu a extrémizmu“. 
V 4. odseku, 4. riadku navrhujeme doplniť slovo „potláčaní extrémizmu“. 

V 5. odseku, 1. riadku navrhujeme doplniť slovo „nekontrolovateľné zbrojenie“ 
V 5. odseku, 2. riadku vypustiť slovo „útok“ a doplniť „kybernetická obrana“ (takto je to formulované na úrovni NATO) a „energetická bezpečnosť“.

O

ČA

Slovo "slovenského" sme nenahradili výrazom "kontingentu OS SR". Pôvodný text je bližšie "bežnému" čitateteľovi. 
Pasáž týkajúcu sa spolupráce NATO - Rusko sme poncechali v pôvodnom stave. Pripomienka MO SR by znamenala zúženie spolupráce NATO - Rusko len na tri oblasti. 
Sopjenie "kybernetické útoky" sme ponechali v pôvodnom stave. Kyberneticá obrana nie je výzvou, ale reakciou na výzvu (na kybernetický útok). Pojem "kyberentické útoky"je obsiahnutý aj v Programovom vyhlásení vlády SR.

MO SR

vlastný materiál 
Časť – Multilateralizmus 
V 1. odseku, 3. riadku navrhujeme vypustiť slovo „základné“.

O

A

MO SR

všeobecne 
Štruktúra materiálu je nekonzistentná. Navrhujeme dokument rámcovo štruktúrovať na základné východiskové oblasti zahraničnej politiky. Dokument sa stane prehľadnejším a čitateľnejším. 
Obsahová časť sa tematicky prekrýva vo viacerých odsekoch (nieje dodržiavaný ani základný politický, ekonomický a bezpečnostný rozmer). 
Tematické pododseky sú usporiadané nekoncepčne, navyše nie vždy zapadajú do cieľovej oblasti. 
Chýba záverečná sumarizácia.

O

N

Pripomienka je irelevantná. 
Materiál v súčasnej podobe je dostatočne prehľadný a čitateľný. 
Je logicky usporiadaný. Štruktúrou vychádza zo zahraničnopolitickej časti Programového vyhlásenia vlády SR.

MZ SR

Ministerstvo zdravotníctva Slovenskej republiky neuplatňuje k predmetnému materiálu z hľadiska svojej vecnej pôsobnosti žiadne vecné pripomienky. 

Dovoľujeme si informovať, že v rámci slovenského predsedníctva Vyšehradskej štvorky Slovenská republika bude hostiteľom stretnutia ministrov zdravotníctva Vyšehradskej štvorky, ktoré sa uskutoční v dňoch 10. – 11. marca 2011 v Bratislave.

O

A

Pre informáciu dodávame, že vzhľadom na obmedzený priestor a veľký počet rezortných podujatí v rámci programu predsedníctva SR vo V4 je v materiáli možné konkrétne uviesť len najväčšie podujatia.

NBÚ

Podkapitola Bezpečnostná politika, strana 4, predposledný paragraf 
V súvislosti s medzirezortným pripomienkovým konaním k materiálu Zameranie zahraničnej politiky Slovenskej republiky na rok 2011 Vám oznamujeme, že Národný bezpečnostný úrad uplatňuje následnú pripomienku: 

Podkapitola Bezpečnostná politika, strana 4, predposledný paragraf: 

• Zmeniť text z: „Na riešení nových výziev, ako sú...“ na „ V záujme čeliť asymetrickým bezpečnostným hrozbám, akými sú...“ 

Zdôvodnenie: 

V rámci bezpečnostného prostredia hovoríme o hrozbách, ako subjektoch, javoch, či udalostiach, ktoré môžu svojim pôsobením poškodiť lebo úplne zničiť chránenú hodnotu ale záujem iného subjektu (v našom prípade SR, našich spojencov a partnerov). Hrozba existuje objektívne, nezávisle od konania a vôle objektu, ktorý je ohrozený. Výraz „výzva“, je anglikanizmus, ktorý je v podmienkach bezpečnosti ťažko definovateľný a merateľný, navyše naša národná legislatíva takýto výraz nepozná. 
Pre úplnosť uvádzame, že hrozby typu šírenie ZHN, terorizmus a iné, ktoré sú vymenované v predmetnom paragrafe nie sú novými hrozbami, ale asymetrickými hrozbami, t.j. ich pôvodcovia sú štátni aj neštátni aktéri. Efektívne čeliť týmto hrozbám si vyžaduje vhodnú kombináciu vojenských, politický, a ekonomických nástrojov.

O

N

Termín "nové výzvy" je obsiahnutý v Programovom vyhlásení vlády SR.

ÚV SR

K materiálu 
1. Za časť „Rozvojová pomoc“ navrhujeme doplniť časť „Hodnotová politika“, ktorá je súčasťou programového vyhlásenia vlády SR: 

Vláda SR bude dôsledne obhajovať záujmy Slovenskej republiky a jej občanov. Zahraničnopolitický záujem Slovenska bude vláda SR opierať o hodnoty, ako sú právo na život, osobná sloboda, zachovanie ľudskej dôstojnosti a ďalšie, tvoriace demokratický poriadok základných ľudských práv a slobôd Slovenska. Bude presadzovať triezve vlastenectvo a vedomie európskej spolupatričnosti. Odmietne nacionalizmus, totalitné ideológie a etický relativizmus, ktorý oslabuje úctu k hodnotám. Na multilaterálnych i bilaterálnych fórach bude presadzovať princípy pluralitnej demokracie, právneho štátu, dodržiavanie ľudských práv a slobôd a bude bojovať proti prejavom extrémizmu, rasizmu, xenofóbie a antisemitizmu. Bude obmedzovať oficiálne kontakty s krajinami, ktoré hrubo a flagrantne porušujú ľudské práva a slobody vlastných občanov, a naopak, zvýši podporu a zintenzívni vzťahy s ich občianskou spoločnosťou a aktivistami bojujúcimi za ľudské práva. Vo vzájomných vzťahoch medzi štátmi bude ctiť a rešpektovať zásady a normy medzinárodného práva a medzinárodno-právne záväzky SR. Dôsledne bude odmietať zasahovanie do suverenity Slovenskej republiky vrátane vytvárania inštitucionálnych väzieb medzi cudzím štátom a občanmi Slovenskej republiky bez dohody so Slovenskou republikou alebo praxe prijímania extrateritoriálnych právnych noriem. Bude sa zasadzovať za to, aby pôsobenie a rozhodnutia Rady Európy a Európskeho súdu pre ľudské práva rešpektovali princípy subsidiarity, proporcionality a zároveň sa vyhýbali súdnemu aktivizmu.

O

N

Pripomienka je doslovným prepisom prvej kapitoly zahraničnopolitickej časti Programového vyhlásenia vlády SR. Máme za to, že hodnotová politika je dostatočne pokrytá v v úvodnom odseku materiálu, ktorý navyše obsahuje aj odvolávku na PVV SR.

ÚV SR

K materiálu 
2. V časti „Multilateralizmus“ 

Tretí odsek poslednú vetu navrhujeme preformulovať nasledovne: „... SR sa bude aktívne angažovať v podpore rodovej rovnosti, predchádzania násilia páchaného na ženách, zabránenia a predchádzania všetkých foriem neznášanlivosti a diskriminácie“. 

Posledný odsek druhú vetu „Osobitnú pozornosť budeme venovať medzinárodnej spolupráci na zlepšenie postavenia rómskej menšiny v Európe. SR bude naďalej plne podporovať spájanie úsilia štátov a medzinárodných organizácií, ako sú EÚ, RE, V4, Dekáda začleňovania Rómskej populácie 2005–2015 do riešenia problémov, ktorým čelia nielen Rómovia, ale prakticky celá Európska únia.“ Navrhujeme doplniť o slovo - ... zlepšenie postavenia príslušníkov rómskej menšiny“ a preformulovať poslednú časť vety nasledovne: „.. do riešenia súvisiacich problémov“. 

Zároveň si dovoľujeme upriamiť pozornosť na skutočnosť, že cieľom maďarského predsedníctva v EÚ je prijatie Rámcovej stratégie integrácie Rómov na zasadnutí Európskej rady v júni 2011. Rámcová stratégia bude míľnikom spoločnej Európskej rómskej politiky, na základe ktorej členské štáty budú v budúcnosti tvoriť svoje vlastné reformné programy na integráciu Rómov. Maďarské predsedníctvo sa bude usilovať o horizontálny prístup, ktorý znamená, že integrácia príslušníkov rómskej menšiny do väčšinovej spoločnosti by mala byť cieľom pre všetky relevantné sektorové politiky. Sociálny pilier stratégie „Európa 2020“ môže v tomto zohrať dôležitú úlohu, pretože zahŕňa boj proti chudobe, cieľ zvýšenia zamestnanosti, zníženie počtu školských absentérov a zvýšenie počtu vysokoškolsky vzdelaných. Zlepšenie situácie Rómov môže byť taktiež na európskej úrovni spojené s uvedenými cieľmi.

O

A